CELEX: C2007/170/68
Language: fi
Date: 2007-07-21 00:00:00
Title: Asia T-188/07: Kanne 28.5.2007 — Fastweb v. komissio

21.7.2007   
            
            
               FI
            
            
               Euroopan unionin virallinen lehti
            
            
               C 170/35
            
         Kanne 28.5.2007 — Fastweb v. komissio
   (Asia T-188/07)
   (2007/C 170/68)
   Oikeudenkäyntikieli: italia
   Asianosaiset
   
      Kantaja: Fastweb SpA (edustajat: oikeudellisen yksikön työntekijä M. Merola ja asianajaja T. Ubaldi)
   
      Vastaaja: Euroopan yhteisöjen komissio
   Vaatimukset
   
               —
            
            
               valtiontuesta C 52/2005 (ex NN 88/2005, ex CP 101/2004) 24.1.2007 tehty komission päätös K(2006) 6634 on kumottava niiltä osin kuin luokitellaan yhteismarkkinoille soveltumattomaksi valtiontueksi sellaiset toimenpiteet, jotka Italia toteutti myöntäessään tukia maksutelevisiopalveluita tarjoavien maanpäällisen verkon digitelevisioyhtiöille ja kaapeliverkossa maksutelevisiotoimintaa harjoittavien yhtiöille digisovittimien hankintaa varten (päätöksen 1 artikla)
            
         
               —
            
            
               mainittu 24.1.2007 tehty komission päätös on kumottava niiltä osin kuin siinä määrätään Italia perimään yhteismarkkinoille soveltumattomaksi todettu tuki takaisin tuensaajilta ja erityisesti kantajalta (päätöksen 2 ja 3 artikla)
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä asiassa riitautettu päätös on sama päätös, joka on riitautettu asiassa T-96/07, Telecom Italia Media vastaan komissio (1).
   Kanteen tueksi vedotaan seuraaviin kanneperusteisiin:
   
               —
            
            
               EY:n perustamissopimuksen 87 artiklan 1 kohdan rikkominen, perustelujen puutteellisuus ja laiminlyönti suorittaa asianmukainen tutkimus niiltä osin kuin kyse on toimenpiteiden luokittelusta valtiontueksi. Kantaja väittää erityisesti, etteivät kyseiset toimenpiteet ole valtiontukea, koska ne eivät merkitse valtion varojen siirtoa väitettyjen tuensaajien hyväksi eikä niillä anneta väitetyille tuensaajille valikoivaa etua kilpailijoiden vahingoksi
            
         
               —
            
            
               EY:n perustamissopimuksen 87 artiklan 1 kohdan rikkominen ja perustelujen ristiriitaisuus ja puutteellisuus niiltä osin kuin kyse on väitettyjen tuensaajien hyväksi koituvan taloudellisen edun yksilöimisestä ja olemassaolosta. Kantaja toteaa, että komission arviointi, joka koskee tukimuodon — eli sen taloudellisen edun, joka väitettyjen tuensaajien väitetään saaneen — yksilöintiä, on riittämätön ja että perustelut ovat tältä osin selvästi ristiriitaiset. Päätös on lainvastainen myös niiltä osin kuin siinä jätetään osoittamatta, millä tavalla tuilla, jotka kuluttajille on annettu digisovittimien hankintaa varten, välttämättä, automaattisesti ja kiistattomasti annetaan taloudellinen etu niille, joiden väitetään hyötyvän kyseisistä toimenpiteistä.
            
         
               —
            
            
               perustelujen puutteellisuus niiltä osin kuin kyse on sen tuen määrästä, joka väitetyiltä tuensaajilta on perittävä takaisin, ja takaisinperintää koskevan määräyksen lainvastaisuus sillä perusteella, että sillä rikotaan valtiontukea koskevia perustamissopimuksen määräyksiä ja 22.3.1999 annetun neuvoston asetuksen N:o 659/1999 14 artiklaa. Kantaja väittää, että komission arvio sen edun määrästä, joka sen mukaan on annettu niille, joiden väitetään saaneen etua kyseisistä toimenpiteistä, perustuu puutteellisiin perusteluihin ja merkitsee sellaisen toimivallan käyttämistä, joka ylittää sen toimivallan, joka komissiolle annetaan EY:n perustamissopimuksessa tai asiaa koskevassa menettelyllisessä asetuksessa.
            
         
               —
            
            
               takaisinperintää koskevan määräyksen lainvastaisuus, koska sen täytäntöönpano on jo alusta pitäen absoluuttisesti ja objektiivisesti mahdotonta, perustelujen puutteellisuus, 22.3.1999 annetun neuvoston asetuksen N:o 659/1999 14 artiklan 1 kohdan rikkominen sekä suhteellisuusperiaatteen loukkaaminen.
            
         
      (1)  EUVL L 117, 29.5.2007, s. 32.